
Z a I d i b i a k o Udalaren A I d i z k a r i a 
Zaldibiako udal aldizkaria 2009ko abenduan plazaratua 1. zenbakia 



Zaldibiako Udal Gestora osatu da 

udaCa (tcniari itzuCta 

eta udaleko ateak irekiko ditugu 




Urak bere onera datozela dirudi, 

Zaldibiko Udala kudeatuko duen 
gestora azkenean zaldibitarrez osatu 
da eta. 

Aralarrek egin ez zuena azkenean 
Gipuzkoako Foru Aldundiak egin 

du, Zaldibiako Udaleko ateak ireki 
dizkie herritarrei. 

Udal gestora osatzen dugun herrita- 
rrak ez gara hauteskundetara aur- 
keztu, beraz ez gara proiektu edo 
alderdi jakin baten ordezkariak. 



Bildu gaituena, Aralarrek udalaren 
kudeaketa herritik atera nahi izatea 
izan da. 

Gure ustez Zaldibiko Udala zaldibi- 
tarron eskura egon behar duela, 
herriaren zerbitzura; horregatik 
eta horretarako aurkeztu gara. 

Independentistak eta ezkerrekoak 
gara. Hemendik aurrera Zaldibiko 
Udalean gauzak ongi egiten direla 
bermatzera gatoz. 



Horretarako ezinbestekoa izango 
da herritarron parte hartzea. 

Zaldibiko Udaleko ateak parez pare 
irekiko ditugu, herritarrek parte har 
dezazuen. 

2011 an ospatuko diren udal hautes- 
kundeak burutu arteko iraupena 
izango du gure legealdiak, beraz 
urtebete inguru dugu. 

Denbora gutxiegi gauza handietara- 
ko baina saiatuko gara gauzak bere 
lekuan jartzen. 



AurkiblCl6d! 1-Sarrera 2-Udala osatua 3-Bi hitzetan 4-Herri harresia eraiki 



Udala osatua 



Azkenean, Zaldibiko Udala 

herritarren eskuetan 



Ez da Ian xamurra izan baina 
azkenean Zaldibiko Udalaren 
kudeaketa berriro herritarren 
eskutan izango da. 

2009ko irailaren 23an Aralar udal 
taldeak Gipuzkoako 

Diputazioaren esku utzi zuen 
udala eta geroztik ezinegona eta 
ezjakintasuna izan da nagusi. 

Aralarrek egin ez bezala, 
Diputazioak herritarren artean 
udala osatzeko ateak ireki 
zituen eta zirrikitu horri jarraituz 
osatu dugu udal gestora. 

Beraz, ezin esan dezakegu 
herriak aukeratu gaituenik ez eta 
udal hauteskundeetara aurkeztu 
garenik, ez baita horrela izan. 

Udal gestora osatzen dugun 
herritarrak independentistak eta 



Aralarrek 

ez bezala 

Diputazioak 

herriaren esku 

utzi du 

udala 



ezkerrekoak gara, baina ez gara 
inoren ordezkari. 

Azken udal hauteskundeetan 
zaldibiko herritarrek emaniko 
hitza eta harturiko erabakia 
gauzatzen saiatuko gara. 



Hau da: ANVek eta Aralarrek lortu- 
riko 435 bozkak. 

Aralarrek 5 zinegotzi eta alkatetza 
hartu zituen eta irailean, herriari 
bizkar eman eta udala diputazioa- 
ren esku utzi zuen. 

Aldiz Ezker Abertzaleak beti era- 
kutsi izan du udal osaketan parte 
hartzeko borondatea eta konpro- 
misoa. 

Hau dela eta, udaleko ateak ireki 
nahi dizkiegu zaldibiko herritarrek 
aukeraturiko Ezker Abertzaleako 
ordezkariei eta, nola ez, herritar 
guztiei. 

Okerrak zuzendu eta aro berri 
bat ireki nahi dugu Zaldibian, 
udala herriaren zerbitzura 
jarriaz. 



Udal gestora osatu duten herritarrak 



Ramon NAZABAL baserritarra eta irakaslea 

Aitziber IRAZUSTA langilea 

Mikel LULOAGA herri mugimenduko kidea 

Arantxa AIESTARAN Euskara teknikaria 

Daniel BELOKI langilea 

Edurne SORALUZE langilea 

Polo GALARRAGA langilea 

Iban PAJARES langilea 

Aitor GARMENDIA langilea 






Bi hitzetan 



Bi hitzetan: 



haize berriak 



l.go PAUSOA: 

EGOERA EZAGUTU 

Zaldibiko Udalean zer egin den, 
zer egiten ari den eta zer dago- 
en egiteko jakin behar dugu 
lehenik. 

Udal gestora osatzen dugun 
herritarrak ez gara politiko 
profesionalak, beraz jabetu 
behar gara sei urtean eginiko 
okerra ezin dela egun batetik 
bestera zuzendu. 

Okerra diogunean, ez diogu 
dena gaizki egin denik baizik 
eta inork gutxik dakiela zer 
egin den eta nola. Hori da oke- 
rra, hori da zuzendu beharre- 
koa. 

Lehen pauso honetan eman 
beharreko gainontzeko pauso- 
ak zehaztu eta finkatuko ditu- 
gu. 

Horretarako bidelagun izateko 
prestutasuna duen orori ateak 
ireki nahi dizkiogu. 



"Herriko esparru 

bakoitzean 

zein behar dauden 

lehen eskutik jaso 

nahi dugu eta 

horren arabera 

ekin." 




"Udal-herri 

batzarraren bidez 

sei urtean egon den 

iluntasuna argitu 

nahi dugu" 



Zaldibiko herriarentzat 
garrantzitsuak diren erabakiak 
udal-herri batzarrean hartuko dira" 



2. go PAUSOA 

EGOERA JAKINARAZI 
eta ZER EGIN ERABAKI 

Udaleko gora beheren berri 
izandakoan, udal-herri batza- 
rra antolatuko dugu. 

Udal-herri batzarra deitzea 
ezinbestekoa delakoan gaude, 
udala herriaren tresna izaki, 
herritarren parte hartzeak 
oinarri izan behar duelako. 

Bertan gaiez gai zer egin den, 
gauzak nola diren eta zein era- 
baki dauden hartzeko, agertu- 
ko ditugu. 



3. go PAUSOA 

FUNTZIONAMENDU 
BERRIA ADOSTU 

Udaletik esparru bakoitzean 
lanean diharduten pertsona 
zein taldeekin bilduko gara. 
Gazteak, kultur zein kirol 
elkarteak, adineko pertsonak, 
gurasoak, ... 

Esparru bakoitzean zein behar 
dauden lehen eskutik jaso nahi 
dugu eta horren arabera ekin. 

Herriarentzat behin betiko era- 
bakiak izan litezkenak edo bere 
etorkizunari begirako garrant- 
zia handiko diren gaiak, udal- 
herri batzarretan jorratuko 
dira. 

Edozein herritarrek parte hartu 
ahalko du udal-herri batzar 
horietan bai eta bere iritzia 
eman. 

Udaleko ohiko ordutegiaz gain, 
astero bi orduz herritarren 
harretarako pertsona bat uda- 
letxean egotea da gure asmoa, 
herritarren kezkak zuzenean 
jasotzeko. 



Herri harresia 
eraiki beharra 

Gazte mugimendua babesteko, 

GAZTERIAAURRERA 







r 






euskal hizkuntza eta kultura babesteko, 

EGUNKARIAAURRERA 

Euskal Herriko eraikuntzan ari diren alkate 
eta zinegotziak babesteko 

BAI UDALBILTZARI 

Euskal Herriko Kirolariak babesteko, 

KIROLHaeRRIA 

euskal preso eta senideak babesteko, 
PRESOAK EUSKAL HERRIRA 



GURE GAZTE 



GATIBU 




EGUBERRION! 

Zaldibiako udal gestora osatzen 
dugun herritarrok, eguberri ona opa 
dizuegu. 

Urte berriarekin batera fundamentuz 
herritik eta herriarentzat lanari ekite- 
ko asmoarekin agurtzen zaituztegu. 

URTEBERRION! 



Ez zaigu berehalakoan ahaztuko aurten- 
go negua. Azaroaren 24ak ez zuela 
argitu behar zirudien. 

Gauaren iluntasunean hortzetaraino 
armaturiko kaputxadun gizon beltzak 
herriaren jaun eta jabe. 

2:00etan txirrina, ate kolpeak eta 
ohiuak. Xumai gaztea sokaz loturik. 
Lopez: "bakearen aldeko operazioa 
izan da." 

5:00etan argi urdinak herriko pla- 
zan. Joxepaneko ateak eutsi bazion ere, 
azkenean kolpe hotzek erausi zuten. 
Pistola eskuan, hamar gizonek bortxatu 
zuten Joxepane. 

Dirua lapurtu zuten: pelotakoa, kamise- 
tena, esnezalearena eta elkartasunare- 



8:00etan kolpe gogorrak behin eta 
berriro. Gaztetxeko atearen gazte 
indarra nabari da. 

Ametsak errealitate egiten diren 
tallerra desegin nahi izan dute. 

Gazteriarekin amaitu nahi izan dute. 

Baina gure Xumai eramanagatik, bere 
ametsak hemen diraute eta taller asko 
dugu oraindik. 

Babestu dezagun gure etorkizu- 
na, babestu gure gazteria. 

Abestiak dioen bezala: lepoan 
hartu eta segi aurrera... 



